
  Sobre

  aquest llibre


  


   


  O sigui que et vols aprimar...


  Si estàs llegint aquest llibre, segurament ja has provat moltes dietes.


  El primer que has de saber és que aquest no és un llibre de dietes com els altres. És un llibre diferent.


  Tot el que et cal saber per perdre pes tu ja ho saps.


  Però, aquí trobaràs la manera d’eludir els impediments que et dificulten ser tu però més prim.


  També hi trobaràs informació sobre l’alimentació i la manera com t’afecta, i en conseqüència, t’adonaràs que, d’una manera natural, comences a introduir-hi canvis.


  T’ajudaré a assumir el control de la teva vida, a treure’t de sobre el pes no desitjat i a esdevenir una versió millor de tu mateix.


  Aquest llibre es diferencia d’altres mètodes per perdre pes en el fet que t’ajudarà a ajustar l’actitud a la teva manera de ser, al teu cos i als aliments que ingereixes, posant en pràctica exercicis de ioga, la digitopuntura o digitopressió, la programació neurolingüística i la hipnoteràpia.


  Aquests mètodes es fan servir àmpliament a tot el món per ajudar les persones a afrontar situacions diverses com les ansietats, i les pors irracionals, l’estrès, els hàbits perjudicials i una falta general de seguretat en elles mateixes.


  En canviar les pautes de pensament aniràs veient que et canvia el comportament, i quan reforcis aquests comportaments nous i positius, començaràs a alliberar-te dels teus hàbits negatius. Això t’ajudarà a perdre pes més fàcilment i d’una manera més permanent.


  Els exercicis que he decidit incloure en aquest llibre són els que he practicat amb èxit entre els participants dels meus grups per perdre pes. Les persones d’aquests grups van concloure que, mitjançant aquests exercicis, eren capaces de canviar els seus hàbits, se sentien més positives, més motivades i al capdavall acabaven perdent pes més fàcilment que quan havien fet una dieta restrictiva.


  Qui sóc?


  Sóc una especialista en pèrdua de pes, i durant molts anys he treballat amb persones i amb grups per ajudarlos a aprimar-se naturalment i a sentir-se més sans i més contents del seu cos.


  I el més important de tot és que sóc aquí per ajudarte. Avui és el primer dia del teu nou «jo».


   


  KIMBERLY WILLIS


  


   


  Com has de fer servir aquest llibre


  Et suggereixo que primer en facis una lectura completa per tal de fer-te’n una idea general.


  Prova alguns dels exercicis i consells per saber quins et funcionen. Comença introduint-los en el teu dia a dia.


  Quan practiquis les tècniques del tapping procura fer-ho en un moment de pau i sense interferències, que et permeti concentrar-te únicament en els teus pensaments i sentiments.


  Potser et vindrà de gust tenir el llibre a l’abast per consultar-lo en un moment d’angoixa i poder recordarne alguns dels consells i recomanacions, tan eficaços.


   


   


   


   


   


  Nota: Els exercicis emocionals que proposo a Diet Coach de vegades poden destapar problemes d’arrels més profundes. Si aquest és el teu cas, et recomano que busquis l’ajuda professional d’un especialista o terapeuta col·legiat.


  


   


  Els teus objectius han de ser:


  • Mantenir una actitud positiva de tu, del teu cos i del teu aspecte.


  • Menjar quan tinguis gana.


  • Parar de menjar quan ja no tinguis gana.


  • No fer cas del desig de menjar.


  • Sentir-te motivat a fer més exercici.


  • Aprimar-te fàcilment i naturalment.


  


   


  Què et manté lligat a l’excés de pes?


  El teu passat et té travat a un seguit de cadenes emocionals.


  Aquestes cadenes t’impedeixen continuar avançant.


  Et mantenen lligat a l’excés de pes.


  Trenca aquestes cadenes i descobriràs que pots deixar de banda el pes que ja no necessites.


  Practicar els exercicis que et proposo en aquest llibre t’ajudarà a alliberar-te de les cadenes que et lliguen al passat.


  Podràs interceptar les teves emocions negatives estimulant els punts de digitopressió i això t’ajudarà a anullar el domini que aquestes emocions tenen sobre tu.


  


   


  Què és el «tapping»


  Dins d’aquest llibre, trobaràs una sèrie d’exercicis de tapping, una tècnica a base de copets, o de pressionar amb els dits, que es donen per tot el cos sobre punts de digitopuntura.


  Alguns d’aquests exercicis deriven de l’EFT (emotional freedom technique) o tècnica de llibertat emocional, desenvolupada per Gary Craig, que utilitza uns punts de digitopuntura o digitopressió específics.


  La teoria que hi ha darrere d’aquestes tècniques és que tots els malestars emocionals estan causats per desequilibris en el sistema energètic del cos. En conseqüència, si corregeixes el desequilibri energètic, el malestar emocional desapareixerà.


   


   


  És una pràctica molt antiga, amb arrels històriques profundes. Fa aproximadament cinc mil anys, els xinesos van descobrir que exercir pressió sobre certs punts del cos contribuïa a reduir el dolor. Aplicant aquest coneixement, els xinesos van traçar les línies d’energia del cos, conegudes actualment com a meridians. A partir d’això, van néixer les disciplines de la digitopressió i l’acupuntura.


  Des d’aleshores, s’ha discutit l’existència de línies d’energia dins del cos i s’ha acceptat àmpliament com un principi de moltes teràpies de benestar. Donar copets sobre aquests meridians, concentrant-te alhora en la qüestió que t’amoïna, ajuda a canviar l’energia del teu cos i a resoldre el malestar que causen les emocions negatives.


   


   


  Com a terapeuta, he estat testimoni directe dels canvis increïbles que poden generar aquestes tècniques.


  Després de practicar un d’aquests exercicis de tapping notaràs immediatament que et sents diferent, i al cap d’uns quants dies, quan repassis el comportament dels darrers temps, t’adonaràs plenament que s’ha produït un canvi positiu en els teus actes.


  


   


  EL MAPA DEL «TAPPING»


   


  Quan donis copets amb la punta dels dits per desbloquejar les emocions negatives, segueix els punts del diagrama i pica sobre cada punt amb el dit índex i el dit del mig unes vuit vegades, dient en veu alta la teva afirmació.


   


  •   Comença picant sobre el punt Karate, que està situat al cantó de la mà sota el dit petit, una zona carnosa tova entre el dit i l’os del canell. Si anessis a fer un cop de karate, aquest és el punt de la mà que picaria contra el tauló.


   


  •   Ara vés al punt interior de la cella i desplaçat fins a l’exterior. Passa per tots els punts de la cara, sense deixar de repetir en cap moment l’afirmació. Segueix l’ordre amb què estan enumerats els punts.


   


  •   A continuació, posa el braç en diagonal sobre el pit de manera que els dits toquin la clavícula i dóna copets sobre aquest punt.


   


  •   Ara ja pots passar als punts de la mà. Fent servir l’altra mà, dóna copets al cantó de cada dit, al costat de l’ungla.


   


  •   Segueix fins al punt Gamut. Està situat a la part de sobre de la mà, a la «V» que es crea on es troben els ossos dels dits quart i cinquè. Frega la pell d’aquesta «V» suaument.


   


  •   Acaba la seqüència tornant a donar copets sobre el punt Karate.

  Programació neurolingüística (PNL)


  Aquesta és una manera molt complicada de descriure algunes de les tècniques senzilles que hi ha en aquest llibre. De fet, tracta del llenguatge, de la manera com l’utilitzem i com ens afecta. També tracta dels nostres sentiments i comportaments.


  La PNL la van desenvolupar John Grinder i Richard Bandler a Califòrnia als anys setanta. El mètode fa servir el llenguatge per ajudar a canviar els punts de vista i les creences que tenim.

OEBPS/Images/p22.jpg





OEBPS/Images/line.jpg





